अर्थव्यवस्था में 7.5% की वृद्धि दर की संभावना  
सरकार ने मंगलवार को कहा कि मध्यावधि समीक्षा के अनुसार 2011-12 में भारतीय अर्थव्यवस्था में साढ़े सात प्रतिशत की दर से वृद्धि होने की संभावना है।
सरकार ने मंगलवार को कहा कि मध्यावधि समीक्षा के अनुसार 2011-12 में भारतीय अर्थव्यवस्था में साढ़े सात प्रतिशत की दर से वृद्धि होने की संभावना है।  वित्त राज्य मंत्री नमो नारायण मीणा ने एन बालगंगा के एक सवाल के लिखित जवाब में राज्यसभा को बताया कि पहले नौ प्रतिशत की दर से वृद्धि होने का अनुमान जताया गया था, लेकिन मध्यावधि समीक्षा के अनुसार इसके साढ़े सात प्रतिशत रहने की संभावना है।  उन्होंने कहा कि अनुमानित विकास के मुकाबले धीमे विकास का कारण वैश्विक मंदी और मुद्रास्फीति को नियंत्रित करने के लिए अपनाई गई सख्त मौद्रिक नीति हो सकती है।  मीणा ने कहा कि सरकार ने वैश्विक आर्थिक संकट के दुष्प्रभाव को कम करने के लिए हाल के वर्षों में कई नीतियां बनाई हैं और गरीबों की रक्षा के लिए सामाजिक व्यय में वृद्धि की।